钦定古今图书集成/明伦汇编/闺媛典/第041卷 > 蒋氏女
## 钦定古今图书集成/明伦汇编/闺媛典/第041卷 > 蒋氏女

按《广西通志》：“蒋氏女，全州人。父希敏，十岁母亡。十七
希敏卒，二弟幼且疾，女誓不嫁。母族为之媒，往告以
意。女曰：‘己从夫而致弟失所，非仁也。一身几何用保
吾蒋氏，百年之祀亦重矣。吾计决勿多言’。”遂力持父
遗业，谨视弟疾，久之皆愈。长，各为娶妇，家业日饶，二
弟终身事之如母。乡人高其义，称之曰“仁姑。”